લોકસુનાવણીથી ફેક્ટરી માટે જરૂરી મંજૂરીઓ મેળવવાનો ક્રમ ચાલુ થાય છે. લોકસુનાવણી થાય, વાંધાઓ ઊઠે, તેની મિનિટ્સ બને, તે એક્સપર્ટ કમિટી સમક્ષ મુકાય, એન્વાયર્નમેન્ટ ઇમ્પેક્ટ એપ્રેઝલ કમિટી અને એક્સપર્ટ એપ્રેઝલ કમિટી આગળ મુકાય પછી આ બંને કમિટી સ્થિતિની સમીક્ષા કરીને કેટલીક શરતોને આધિન મંજૂરી આપે. એ મંજૂરી મળે એ પછી જ બાંધકામ શરૂ કરી શકાય. એ પહેલાં એક ઇંટ પણ મૂકવી કાયદાની વિરુદ્ધ છે. કલેક્ટર સાથે રહીને લોકસુનાવણી કરાવી આપવા સિવાય આટલે સુધી પ્રદૂષણ નિયંત્રણ બોર્ડની કોઈ ભૂમિકા નથી આવતી. એ પછી ફેક્ટરીના પ્રકાર પ્રમાણે રાજ્ય કે કેન્દ્રના પ્રદૂષણ નિયંત્રણ બોર્ડની ભૂમિકા આવે છે.